**МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА РЕПУБЛИКЕ СРБИЈЕ** на основу члана 5. став 1. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 8/12), члана 87. став 1. Закона о ученичком и студентском стандарду („Службени гласник РС“, број 18/10 и 55/13) и Решења министра просвете, науке и технолошког развоја број: 451-02-18/2016-05 од 11.01.2016. године, расписује јавни конкурс за

**- доделу дотација студентским удружењима за реализацију програма, односно делова програма од општег интереса за студенте у 2016. години.**

**1. Предмет конкурса и област од општег интереса која се подстиче**

 Предмет конкурса јесте додела дотација Министарства просвете, науке и технолошког развоја студентским удружењима за реализацију програма, односно делова програма од јавног, односно општег интереса за студенте у 2016. години, и то за области: информисање студената, остваривање културно-уметничких, односно културно-образовних-забавних и спортско-рекреативних активности студената и организовање одмора и опоравка студената.

**2. Учесници**

Учесници конкурса могу бити самонепрофитабилна студентска удружења која се баве питањима студентског стандарда у интересу студентске популације и која остварују своје активности од општег интереса на територији Републике Србије.

**3. Конкурсна документација**

Уз пријаву на јавни конкурс за доделу дотација, учесник конкурса прилаже:

 1) уверење (потврду, извод) да је удружење уписано у регистар надлежног органа;

 2) оверену фотокопију извода статута удружења у коме је утврђено да се циљеви удружења остварују у области у којој се програм реализује;

 3)програм, односно део програма студентског удружења, који мора да обухвати:

(1) детаљан опис садржаја програма, односно дела програма;

(2) учеснике, организаторе програма и одговорно лице за реализацију програма;

1. динамику реализације појединачних програма;

(4) детаљну спецификацију програмских трошкова за предложене програме (по економским класификацијама).

Учесник конкурса програм, односно делове програма доставља на **прописаном обрасцу који се може преузети са званичне интернет странице Министарства просвете, науке и технолошког развоја, секција: Стипендије, конкурси и јавни позиви – Општи конкурси и јавни позиви.**

Уколико конкурише за доделу дотација за више програма, односно делова програма, учесник конкурса треба да попуни посебан образац пријаве за сваки програм, односно део програма са којим конкурише.

**Учесник конкурса може да поднесе пријаве за највише четири програма.**

 Пријава и остала документација морају бити на српском језику.

 Програм, односно део програма се доставља у два писмена примерка и у електронском облику, препорученом поштом, на адресу: Министарство просвете, науке и технолошког развоја – Сектор за ученички и студентски стандард и инвестиције, Београд, Немањина 22-24, **са назнаком:** „**За јавни конкурс**“.

 Министарство неће разматрати некомплетне пријаве.

**4. Рок за подношење пријаве**

 Рок за подношење пријаве са конкурсном документацијом јесте 15  дана од дана објављивања у „Службеном гласнику Републике Србије“.

Пријаве са конкурсном документацијом пристигле након истека овог рока неће се узимати у разматрање.

**5. Вредновање поднетих пријава**

Листу вредновања и рангирања пријављених програма утврдиће Конкурсна комисија на начин, по поступку и применом критеријума утврђених Уредбом о средствима за подстицање програма или недостајућег дела средстава за финансирање програма од јавног интереса која реализују удружења, односно применом ближих мерила и допунских критеријума утврђених Правилником о ближим мерилима и допунским критеријумима за избор програма студентских удружења за доделу дотација из буџета Републике Србије („Службени гласник РС“, број 18/12) и објавиће је на званичној интернет страници Министарства.

**6. Одлука о избору програма**

Одлука о избору програма којима се из буџета Републике Србије додељују дотација биће донета у року од 30 дана од дана утврђивања Листе вредновања и рангирања пријављених програма и објавиће се на званичној интернет страници Министарства.

**7. Додела дотација**

Дотације се додељују студентским удружењима на основу одлуке о додели дотација и закљученог уговора.

Висина дотације не може прелазити износ од 1.000.000,00 динара по програму.

Уговором између Републике Србије – Министарства просвете, науке и технолошког развоја и студентског удружења уредиће се међусобна права, обавезе и одговорности уговорних страна, а нарочито: предмет програма, рок у коме се програм реализује, износ одобрене дотације за реализацију програма, динамика исплате средстава, обавеза наменског трошења средстава и поступање у случају ненаменског трошења, обавеза обавештавања о реализацији програма и рок за подношење извештаја о реализацији програма.

У случају отказивања или неодржавања програма, односно дела програма за чију реализацију је добијена дотација, студентско удружење је у обавези да врати добијена средства у буџет Републике Србије.

**8. Информације**

 Додатне информације се могу добити у Министарству просвете, науке и технолошког развоја – Сектору за ученички и студентски стандард и инвестиције, на телефоне: 011/3615-085 и 011/2403-036.